Kedves Kollégák!

Ahogy az elmúlt években, úgy idén is biztosítjuk a lehetőséget a jelenleg nem nálunk lévő **01.01. és a 2022 első félévben évfordulós** KGFB flották esetében egyedi díj meghirdetésére.

Kérjük, hogy a csatolt adatközlőt kitöltve (KAI területéről egy összesített táblázatban) küldjétek meg a flottaengedelyek@groupama.hu technikai postaládába legkésőbb **2021.09.30-ig** azon flották adatait, amelyekre szeretnétek, hogy előzetesen számolt díjat hirdessünk.

Az egyedi díjhirdetéshez az alábbi ismérvekkel rendelkező flottákat részesítjük előnyben:

* a gépjármű állományok db száma elsősorban 20-100 db közötti
* belföldön végzett vállalkozási tevékenységhez belföldön használt járművek
* olyan flották, amelyek összetétele főként személy-, kishaszongépjármű, és mezőgazdasági járművek

A nemzetközi fuvarozással foglalkozó cégekre egyéb biztosítások megléte és kedvező kártapasztalat igazolása nélkül egyedi díjat hirdetni nem tudunk.

Személyszállítási tevékenységet (buszos, taxis flották) végző cégekre kérjük ne küldjetek kérést.

Az alábbi esetekben flotta szerződés nem köthető:

* a biztosítási időszak kezdő napján ugyanazon üzembentartó nevén nincs meg a törvényileg előírt 5 db jármű
* ha az üzembentartó (szerződő) magánszemély vagy őstermelő

**Kitöltésnél kérjük, figyeljetek arra, hogy az ügyfélre vonatkozó adatok (név, irányítószám, cím, cégjegyzékszám, adószám, TEAOR kódja és annak megnevezése) és a járműpark pontos összetétele hiánytalanul kerüljenek megadásra.**

A cégtárban nyilvántartott cégek adatait például az alábbi oldalon tudjátok ellenőrizni:

[*https://www.opten.hu/dijtalan-szolgaltatasok/cegtarlight*](https://www.opten.hu/dijtalan-szolgaltatasok/cegtarlight)

Az egyéni vállalkozók adatait az alábbi oldalon lehet megkeresni adószámra. Cégjegyzékszámuk nincs (így ebben az esetben ezt az oszlopot értelemszerűen nem kell tölteni)

[*https://www.nyilvantarto.hu/evny-lekerdezo/*](https://www.nyilvantarto.hu/evny-lekerdezo/)

Ha a cég állami tulajdonú, költségvetési szerv, stb. akkor az adatokat az alábbi oldalon lehet megtalálni, cégjegyzékszámuk nincs (így ebben az esetben ezt az oszlopot értelemszerűen nem kell tölteni).

[*https://www.nav.gov.hu/nav/adatbazisok/adatbleker/afaalanyok/afaalanyok\_egyszeru*](https://www.nav.gov.hu/nav/adatbazisok/adatbleker/afaalanyok/afaalanyok_egyszeru)

A csatolt táblázat összes oszlopának kitöltése szükséges és lényeges és fontos, ezért kérjük, hogy lehetőség szerint minél több adatot adjatok meg, segítve ezzel a versenyképes díjak megállapítását.

**Ahol nem kapunk információt legalább a jelenlegi díjakról, sajnos egyedi díjat sem tudunk hirdetni még akkor sem, ha esetleg maga a flotta az előnyben részesített flották közé tartozna.**

**Kérjük a jelzést a táblázatban – kiváltva ezzel a tömeges alkuszi megbízás bekérését, - hogy jelenleg is saját kezelésű flottára érkezik-e az egyedi díjhirdetési igény.**

**A hiányosan megküldött, vagy 2021.09.30. után beérkező adatokat sajnos már nem lesz időnk feldolgozni.**

A megküldött adatok feldolgozását követően döntünk arról, hogy hirdetünk-e egyedi díjat a flottára vagy sem. A végleges döntésről október végén e-mail-ben visszajelzést küldünk.

Amennyiben fentiekkel kapcsolatosan bármilyen kérdésetek merülne fel, készséggel állunk rendelkezésetekre.

Üdvözlettel:

FKV